
BIROUL  PERMANENT
AL
CAMEREI  DEPUTAŢILOR




Vă înaintăm, alăturat, raportul asupra proiectului de lege pentru modificarea art.55 alin.(6) lit.d) din Legea responsabilității fiscal-bugetare nr.69/2010, trimisă cu adresa nr. Plx.273/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.


PREŞEDINTE,

   Sorin LAZĂR

RAPORT

asupra proiectului de lege pentru modificarea art.55 alin.(6) lit.d) din Legea nr.69/2010 a responsabilității fiscal-bugetare nr. 69/2010 


În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere pe fond, cu proiectul de lege pentru modificarea art.55 alin.(6) lit.d) din Legea nr.69/2010 a responsabilității fiscal-bugetare nr. 69/2010.
Conform prevederilor art.75 din Constituţia României, republicată, şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege, în şedinţa din 5 iunie 2019.
La dezbaterea proiectului de lege s-a avut în vedere avizul favorabil al Comisiei juridice, de disciplină și imunități, avizul negativ al Comisiei pentru drepturile omului, culte şi problemele minorităţilor naţionale, avizele favorabile ale Consiliului Legislativ și Consiliului Economic și Social, precum şi punctul de vedere al Guvernului.
Proiectul de lege supus dezbaterii are ca obiect de reglementare modificarea art.55 alin.(6) lit.d) din Legea nr.69/2010, în sensul extinderii restricțiilor aplicabile membrilor Consiliului Fiscal, pe perioada derulării mandatului.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de  17 septembrie 2019.
La lucrările Comisiei și-au înregistrat prezența un număr de 25 deputați, din totalul de 26 de membri.
La dezbaterea proiectului de lege au participat, în calitate de invitați, reprezentanții Consiliului Fiscal.
În urma examinării proiectului de lege şi a opiniilor exprimate, deputații prezenți la lucrări au hotărât, cu majoritate de voturi, să supună plenului Camerei Deputaților un raport de respingere a proiectului de lege pentru modificarea art.55 alin.(6) lit.d) din Legea responsabilității fiscal-bugetare nr.69/2010.
În raport cu obiectul şi conţinutul său, proiectul de lege face parte din categoria legilor ordinare.





	PREŞEDINTE,

Sorin LAZĂR
	SECRETAR,

Marilen – Gabriel PIRTEA











Şef serviciu
Giorgiana Ene

Consilier parlamentar
 Filip Clem

